Շմավոն Շմավոնյան

**Շմավոն Ռաֆիկի Շմավոնյան** (), հայ նկարիչ, Հայաստանի վաստակավոր նկարիչ (2011)։

## Կենսագրություն
մինի|աջից|250px
Շմավոն Շմավոնյանը ծնվել է 1953 թվականին Արարատի մարզի Վերին Արտաշատ գյուղում։ Սերում է Տեր-Շմավոնյանների ակնառու գերդաստանից, որոնք Հայաստան են եկել Խոյից ու Սալմաստից 1828 թվականի Թուրքմենչայի պայմանագրի ստորագրումից հետո և հաստատվել են Արարատյան դաշտում՝ նախկինում Ղամարլու, ներկայումս՝ Արտաշատի Վերին Արտաշատ գյուղում։

Նկարել սկսել է յոթ տարեկանից։ 1971-1975 թվականներին սովորել է Փանոս Թերլեմեզյանի անվան գեղարվեստի ուսումնարանում։

Շմավոնյանի «Հավերժություն» կտավը՝ նվիրված 2001 թվականի սեպտեմբերի 11-ի արհավիրքի ժամանակ զոհված լոսանջելեսցի հրշեջների և ոստիկանների ընտանիքներին, գտնվում է Լոս Անջելեսի Գլենդել քաղաքի քաղաքապետարանում։ Նրա կտավներից գտնվում են ԱՄՆ-ի Սենատում, իսկ «Հույս» կտավը՝ Գլենդելի Մեմորիալ հիվանդանոցում։

2011 թվականին Կանադայի Մոնրեալ քաղաքում գործող ՄԱԿ-ի տնտեսական և սոցիալական հարցերով զբաղվող խորհրդում խորհրդատվական կարգավիճակ ունեցող ինֆորմատացման միջազգային ակադեմիան Շմավոնյանին շնորհել է ակադեմիկոսի պատվավոր կոչում։

2014 թվականին Մահթումկուլի Ֆրագիին նվիրված միջոցառումների շրջանակներում հայկական պատվիրակությունը Թուրքմենստանին է նվիրել Շմավոն Շմավոնյանի «Երկնային նժույգի թռիչքը» կտավը։

2011 թվականին Հայաստանի Նախագահի հրամանագրով շնորհվել է Հայաստանի վաստակավոր նկարչի պատվավոր կոչում։

## Ցուցահանդեսներ
* Աբու Դաբի
* Մոսկվա, 1982
* Սանկտ Պետերբուրգ, 1984
* Ստամբուլ, 1992
* Ֆրանսիա, 1995
* Բեյրութ, 1996, 1998 
* Անգլիա, 1996
* Քուվեյթ, 1997
* ԱՄՆ, 1999, 2000, 2003, 2005, 2007, 2017
* «Բնության հրճվանք» անհատական ցուցահանդես Ստամբուլում, 2013

## Ստեղծագործություններ
* «Զբոսանք»
* «Ծաղկազարդ»
* «Գորիս»
* «Հանդիպում»
* «Հրեշտակներ»
* «Մեր տունը»

## Պարգևներ և կոչումներ
մինի|աջից|250px
* Ֆրիտյոֆ Նանսենի ոսկե մեդալ (2007)
* Հայաստանի մշակույթի նախարարության ոսկե մեդալ (2008)
* Հայաստանի վաստակավոր նկարիչ (2011)
* «Սուրբ Մեսրոպ Մաշտոց» մեդալ (Մատենադարանին է նվիրաբերել «Երգ երգոց» կտավը) (2012)
* Երևանի քաղաքապետի ոսկե մեդալ (2016)
* Լոս Անջելեսում ՀՀ գլխավոր հյուպատոսության պատվոգիր (մարտի 10, 2017)

## Գրքեր, ալբոմներ
* «Արարատ» (հայերեն-անգլերեն, հայերեն-ռուսերեն), գիրք-ալբոմում ներկայացված են նկարչի այն ստեղծագործությունները, որոնք նա կերտել է 1993-2013 թվականներ, Երևան, 2013։ 2014 թվականին Մինսկում կայացած ԱՊՀ մասնակից-պետությունների «Գրքարվեստ» միջազգային 11-րդ մրցանակաբաշխությունում գիրքը «Տպագրված է Համագործակցությունում» անվանակարգում արժանացել է մրցանակի։
* Պարույր Սևակ, «Բարի երազս` ձեզ, սիրելիներ», հեղինակ՝ Յուրի Պետրոսյան (Շապիկի կազմը և ներդիրի նկարները Շմավոն Շմավոնյանի), Երևան, 2013

## Մեջբերումներ Շմավոն Շմավոնյանի մասին
«Շմավոնյանի նկարներին նայելով` տեսնում ենք իմպրեսիոնիզմի, նաև Մարկ Շագալի ազդեցության արտացոլանք։ 
Նա այս ոճը ստեղծում է օգտագործելով իր ներկապնակի վառ գույները, և վրձնի կախարդական բծերը ստեղծում են մեզ ճանաչելի թեմաներ։ Նրա կտավների թեմաներից են հայրենի բնաշխարհը, ժողովրդական տոները՝ ազգային տարազներով աղջիկների պարը։ Շմավոնյանը սիրում է իր ներկապնակը և միաժամանակ աշխատում է մի քանի կտավի վրա։ Նա համոզված է, որ իր վրձնի տեխնիկան կդառնա ճանաչված և ընդունելի ոճ։ 
Իր անցած ուղով՝ Շմավոնյանը Սարյանի հետևորդն է»։

Ջուդի Սեկլեր

«Շմավոն Շմավոնյանը հպարտորեն կանգնած է «Արվեստի ցերեկույթի» ժամանակ բացված իր կտավի մոտ, որը նվիրատվություն է Գլենդելի Մեմորիալ առողջապահական հիմնադրամին։ Շմավոնյանը ստանձնել էր ստեղծելու այս կտավն անցած աշնանը։ 
Կտավը կկախվի կրիտիկական թերապիայի բաժանմունքի դիմաց։ 
Մենք ցանկացանք այնպիսի մի կտավ, որը մարդկանց դժվար իրավիճակներում հանգստություն և խաղաղություն կբերի։ 
Սիրտս բաբախեց և աչքերս արցունքով լցվեցին, երբ առաջին անգամ տեսա այս կտավը»։

Ջոյս Ռուդոլֆ

## Պատկերասրահ

Պատկեր:Shmavon Shmavonyan's Certificates (5).jpg
Պատկեր:Shmavon Shmavonyan's Certificates (7).jpg
Պատկեր:Shmavon Shmavonyan's Certificates (1).jpg
Պատկեր:Shmavon Shmavonyan's artworks (2).jpg
Պատկեր:Shmavon Shmavonyan's artworks (4).jpg
Պատկեր:Mountain Ararat by Shmavon Shmavonyan (4).jpg
Պատկեր:Mountain Ararat by Shmavon Shmavonyan (2).jpg
Պատկեր:My artworks, Shmavon Shmavonyan (2).jpg
Պատկեր:My artworks, Shmavon Shmavonyan (6).jpg
Պատկեր:My artworks, Shmavon Shmavonyan (7).jpg
Պատկեր:My artworks, Shmavon Shmavonyan (1).jpg
Պատկեր:My artworks, Shmavon Shmavonyan (3).jpg
Պատկեր:My artworks, Shmavon Shmavonyan (6).jpg


## Ծանոթագրություններ

## Արտաքին հղումներ
* Շմավոն Շմավոնյան 
* Շմավոն Շմավոնյանի պաշտոնական կայքը
* Գունաբաժանում. Շմավոն Շմավոնյան 
* Շմավոն Շմավոնյան
* Հարցազրույց նկարիչ Շմավոն Շմավոնյանի հետ
* Շմավոնյանը նկարում է Mrs. Books'-ի դիմանկարը

Կատեգորիա:Հայ նկարիչներ
Կատեգորիա:1953 ծնունդներ
Կատեգորիա:Փետրվարի 22 ծնունդներ
Կատեգորիա:Հայաստանի վաստակավոր նկարիչներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Սուրբ Մեսրոպ Մաշտոցի անվան շքանշանակիրներ